Ritratu de famìlia (Voyager)

Su Ritratu de famìlia est una màgini de su sistema solari pigada de Voyager 1 su 14 friaxu 1990 de una stesiada de giai 6 milliardus de chilòmetrus de sa Terra. Sa màgini intrea est unu mosàicu de àteras 60; custas funt is ùrtimas fatas de Voyager, chi de insandus sighit perou a imbiai sa telemetria sua. Una de custas est sa famada Pale Blue Dot chi amostat sa Terra chi, pigada aici de tesu, aparit sceti che unu puntixeddu asulu.

Sa realizatzioni de custa màgini dd'at bòfia Carl Sagan, astrònomu, divulgadori scientìficu e autori de fantascièntzia.In sa màgini ddoi funt ses pranetas, de manu manca a manu dereta: Giove, Terra, Vènere, Saturnu, Urano e Netunu. Mercùriu s'agatàt tropu acanta a su Soli po essi biu, Marte no est stètiu agatau de is telecàmeras de Voyager po mori de sa luxi de su Soli chi si spraxiat in s'òtica de su sistema e Plutone (insandus cunsiderau unu praneta) no est stètiu fotografau poita ca, po mori de sa pitichesa sua e sa stesiada de su Soli, iat essi bessiu tropu scuru.

Sa màgini cumpria parit fata a arrogus poita ca, po tenni su màssimu de is minudas, dònnia suta-màgini est stètia fata cun tempus de esposidura e filtrus diferentis; po esempru su Soli est stètiu fotografau impreendi su filtru prus scuru e su tempus de esposidura prus curtzu possìbili po no strupiai su sistema de achirimentu de is fotografias.

Sa màgini est stètia pigada a agiumai 40,11 UA de sa terra, agiumai 32° asuba de su pranu de s'eclìtica.

 Riferimentus 

 Ligòngius esternus 




Categoria:Astronomia